74. dodjela "Zlatnog globusa"
74. dodjela Zlatnog globusa koja odaje počast najboljim filmskim i televizijskim ostvarenjima za 2016. godinu, emitirana je uživo preko televizijske mreže NBC iz Beverly Hills Hotela u Beverly Hillsu, Kalifornija 8. januara 2017. Svečanost je producirao Dick Clark Productions u saradnji sa Hollywood Foreign Press Association. 2. augusta 2016. glumac i komičar Jimmy Fallon je najavljen kao novi domaćin svečanosti. 3. novembra 2016. godine objavljeno je da je Meryl Streep dobitnica počasne nagrade Cecil B. DeMille za životno djelo. Nominacije su 12. decembra, 2016. objavili Don Cheadle, Laura Dern i Anna Kendrick. La La Land je osvojio svih sedam nagrada za koje je bio nominiran, i postao je najuspješniji film u historiji Zlatnih globusa i ukupno sedmi koji je osvojio svaku od nominiranih nagrada. Ostalih šest su: Doktor Živago (1966, 5/5), Ljubavna priča (1971, 5/5), Kum (1973, 5/5), Let iznad kukavičijeg gnijezda (1976, 6/6), Zvijezda je rođena (1977, 5/5) i Ponoćni Express (1979, 6/6). (U zagradama su uključene godine u kojima su filmovi nagrađeni i broj nominacija i pobjeda). Jedini drugi film koji je osvojio više od jedne nagrade je Ona, pobijedivši u obje kategorije za koje je bio nominiran.Noćni menadžer, Atlanta, Kruna i Narod protiv O.J. Simpsona: Američka priča o kriminalu bile su među televizijskim emisijama koje su dobile višestruke nagrade.